अमेरिकी भूगर्भ विभागले ७ दशमलब ८ रेक्टर स्केल मापन गरेको गोर्खाको बार्पाक केन्द्रविन्दु भएको उक्त शक्तिशाली भूकम्पको धक्का मध्यान्हमा महसुस गर्दा धेरैले भगवानको नाम पुकारेका थिए। लगभग देशभर उक्त ठूलो भुकम्पको झट्का रोकिने बेला सम्म राजधानी काठमाण्डुका धरहरा सहितका कतिपय ऐतिहासिक धरोहर भग्नावशेषमा परिणत भैसेकेका थिए। अधिकारीहरुले अबेर साँझ सम्म क्षतिको विवरण संकलन र उद्धारको काम जारी राखेका छन्। नेपाल प्रहरीका प्रवक्ता कमलसिंह बमले भने, “काठमाण्डुका पुराना भवनहरु भत्किएर मान्छेहरु पुरिएको अवस्था छ। सबै निकाल्न सकिएको छैन तर प्रयास भइरहेको छ। क्षतिको विवरण विस्तारै आउदै जान्छ। पहिले चाहिं हताहत भएका मान्छेहरुको लागि हाम्रो काम केन्द्रित हुन्छ।”
